OpenLLM-France/wikimedia huggingface dataset:
# Juan Carlos Garay Acevedo

Juan Carlos Garay Acevedo (Lima, 1974) kultura kazetaria, idazlea eta itzultzailea da. Bere lan guztia musikaren gaiaren inguruan kokatzen da, ikerketatik baina baita fikziotik ere jorratzen duena. Kazetari gisa musika difusioko lana garatu du 90eko hamarkadan Javeriana Estéreo eta azkeneko urteetan Radio Nacional de Colombia irratien bidez. Simón Bolívar Kazetaritza Sari Nazionalaren irabazlea izan zen 2008an Bogotako salsari buruzko kronika batengatik.

## Kanpo estekak

* Datuak: Q33126504
# Juan Carlos Erregea Unibertsitatea

Juan Carlos Erregea Unibertsitatea (gaztelaniaz: Universidad Rey Juan Carlos edota URJC) Espainiako Madrilgo Erkidegoan dagoen unibertsitate publiko bat da. 1996ko uztailaren 6an sortua izan zen.
Aranjuez, Alcorcón, Fuenlabrada, Móstoles eta Madrilen (Vicálvaro) campusak dauzka, bai eta Madrilgo erdigunean beste hainbat ikastetxe ere (Madrid-Manuel Becerra, Madrid-Quintana eta Madrid-Velázquez).
Eskaintzen dituen ikasketen artean honakoak daude: enpresen administrazioa, ekonomia zientziak, ingurumen zientziak, fisioterapia, ingeniaritza, medikuntza, kazetaritza, publizitatea eta nazioarteko harremanak.

## Iruditegia

* URJCko errektoretzaren eraikina
* URJCren eraikina, Madrilgo Manuel Becerra plaza
* 1. departamenduaren eraikina, Móstolesko campusa
* 2. departamenduaren eraikina, Móstolesko campusa
* 2. ikasgelen eraikina (eskuinean) eta 2. laborategien eraikina (ezkerrean), Móstolesko campusa

## Kanpo estekak

* Webgune ofiziala (Gaztelaniaz) (Ingelesez) (Txineraz)
* Datuak: Q2000629
* Multimedia: Universidad Rey Juan Carlos / Q2000629
# Juan Carlos Gamarra Skeels

Juan Carlos Gamarra Skeels (Lima, 1954ko azaroaren 15a), diplomazialari perutarra. Erresuma Batuko Peruko enbaxadorea da 2018az geroztik.

## Biografia

Carlos Gamarra Vargas eta Edwina Skeels Devlinen semea. Limako Inmaculada ikastetxean, Hill House School eta St. Edmund's School, Ingalaterran, Erromako Liceo Cervantes, eta Limako Markham College ikastetxeetan ikasi zuen.
1972an Limako Unibertsitatean sartu zen eta bertan Ekonomia ikasi zuen, eta 1975ean Akademia Diplomatikoan diplomatikan eta Nazioarteko Harremanetan lizentziatu zen. 1986an Nazioarteko Harreman masterra egin zuen Johns Hopkins Unibertsitateko Nazioarteko Ikasketa Aurreratuen Eskolan.
1983an Prusiako Desirée printzesarekin ezkondu zen, Karlos Frantzisko Prusiakoaren alaba eta Gillen II.a Alemaniakoaren birbiloba.
2009an Suitzan eta Liechtensteinen enbaxadore izendatu zuten, eta 2013ra arte bete zituen karguak. Urte hartan Peruko enbaxadore izendatu zuten Egoitza Santuan eta bere egiaztagiriak Frantzisko Aita Santuari eman zizkion irailaren 23an.

## Kanpo estekak

* Datuak: Q16300704
* Multimedia: Juan Carlos Gamarra Skeels / Q16300704
# Kang Bashi barrutia

Kang Bashi barrutia (txinera tradizionalez: 康巴什区) Txinako barruti bat da, Ordos Hiria barruan. Azken zentsuaren arabera 118.796 biztanle zituen 372.55 azaleran banatuta.

## Kanpo estekak

* Datuak: Q6362644
* Multimedia: Kangbashi District / Q6362644
# Kang Un-ju

Kang Un-ju (1995eko otsailaren 1a) arkularia da. Ipar Korea ordezkatu zuen 2016ko Udako Olinpiar Jokoetan.

## Erreferentziak

* ↑ Kang Un-Ju
* ↑ Un Ju KANG

## Kanpo estekak

* Datuak: Q21005880
# Kanforrondo

Kanforrondoa (Cinnamomum camphora) ereinotzaren eta kanelondoaren familiako zuhaitz tente igokaria da, 12 m inguru luze egiten dena. Adakera zabal biribila izaten du, 12 m inguru, eta hostoak arrautza itxurakoak, berde distiratsuak eta azpi gorrixkak. Puskatzean kanfor usain bizia darie. Lore txiki zuriak izaten ditu, ereinotzak dituenen oso antzekoak eta fruitua ezkur txiki baten itxurakoa. Jatorriz Japonia eta Txinakoa da. Adarrak eta sustraiak kanforra egiteko erabiltzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-4-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q158722
* Multimedia: Camphora officinarum / Q158722
* Espezieak: Cinnamomum camphora
# Kang Youwei

Kang Youwei, (txinera sinplifikatua: 康有为, txinera tradizionala: 康有為), pinyin: Kāng Yǒuwéi) (Guangdong, Qing Inperioa, 1858ko martxoaren 19a - Qingdao, Taiwan, 1927ko martxoaren 31) Txinako idazlea, filosofoa eta politikaria izan zen, 1898ko Erreforma Mugimenduaren buruetakoa, eta Txina modernoaren bilakaera intelektualaren giltzarrietako bat.

## Biografia

Txinako inperioaren azkeneko urteetan eta errepublikaren lehenengoetan, Konfuzioren doktrina zabaltzen ahalegindu zen, hondamen moralari eta sartaldeko bizimoduaren zabaltze mugagabeari aurre egiteko. Txinara itzuli zenean (1914) erregetza konstituzionalaren alde egin zuen, errepublika demokratikorako bitarteko gisa.
Hainbat liburu idatzi zituen Txinako pentsalari klasikoei, politikari eta ekonomiari buruz. Horrez gainera, olerki bilduma bat ere utzi zuen. Kaligrafo ospetsua izan zen, gainera, bere garaian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q360135
* Multimedia: Kang Youwei / Q360135
# Kangasniemi

Kangasniemi Finlandiako ekialdeko udalerri bat da, Hegoaldeko Savonia eskualdean kokatua. Udalerriak 5,633 biztanle zituen 2016an. 1.326,73 km$^2$ ditu, eta horietatik 256,86 km$^2$ urez estalita daude. Biztanle dentsitatea 5,27 biztanle/km$^2$ da.

## Erreferentziak

* ↑ (Finlandieraz) "Ennakkoväkiluku sukupuolen mukaan alueittain, maaliskuu.2016"

## Kanpo estekak

* Datuak: Q1025714
* Multimedia: Kangasniemi / Q1025714
# Kanfor-esneki

Kanfor-esnekia (Lactarius camphoratus) Russulaceae familiako onddo espezie bat da. Oso ohikoa Euskal Herrian. Ez da jangarria. Beste Lactarius batzuengandik bere usainagatik bereizten da. Normalean txikia da.

## Deskribapena

Kapela: 2 eta 6 cm arteko diametrokoa, laster zabaldu egiten da, erdia apur bat hondoratu egiten zaio eta titi bat du, eta ertzak meheak ditu, hasieran makurtuak eta gero uzkurtuak. Azala marroi-gaztaina kolorekoa edo marroi-gorrixka du, erdian ilunagoa eta ertzetan argiagoa. Kolore biziagoko orbanak ditu.
Orriak: Itsatsiak edo dekurrenteak, orritxoekin, meheak, ugari eta estu, kapelaren antzeko kolorekoak, baina argiagoak eta espora-hautsez estaliak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Lehenengo betea eta gero hutsa, hauskorra, kapelaren antzeko kolorekoa, baina ilunagoa, pruinaduna eta orban ilunagoekin eta ardo kolorekoak oinarrian.
Haragia: Sendoa eta samurra, marroi-arrosatik gorri-ardo kolorekora, ilunagoa oinean, kokoaren edo txikoriaren usain handikoa eta zapore gozokoa edo apur bat mingotsa.
Esnea: Ugari, zuria eta ez da kolorez aldatzen, zapore gozokoa eta gero mingots samarra.
Etimologia: Lactarius terminoa "lac" "lactis" esnetik dator; esneari dagokio. Latex-a jariatzen duelako ebakitzean edo haustean. Camphoratus epitetoa berriz latinetik dator eta kanfor usaina duela esan nahi du. Bere usainagatik.

## Jangarritasuna

Ez da jangarria.

### Nahasketa arriskua

Beste Lactarius usaintsu bat Lactarius glyciosmus da, kolore argiagoa duena, grisaxka, eta latexak pikondo-hostoaren edo kokoaren usaina duena.

## Sasoia eta lekua

Udan eta udazkenean agertzen da, hostozabal eta koniferoen basoetan. Goroldioan ateratzen da sarri.

### Banaketa eremua

Ipar Amerika, Costa Rica, Kolonbia, Europa, Errusia, Japonia, Himalaiako mendikatea eta Brasil.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 148 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 363 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 98 or. ISBN 84-282-0865-4..

## Kanpo estekak

* Datuak: Q28951
* Multimedia: Lactarius camphoratus / Q28951
* Espezieak: Lactarius camphoratus
# Kang Chae-young

    Hau korear izena da, abizena Kang du.
Kang Chae-young (Hangul: 강채영; 1996ko ekainaren 8a) Hego Koreako emakume arkularia da. Brontzezko domina da Munduko Arku Tiroketa Txapelketan.

## Biografia

Kang Chae-young-ek 2005ean egin zuen debuta tiroarekin. Nazioarteko lehen lehiaketak 2015ean egin zituen. Urte horretan bertan, brontzea irabazi zuen munduko txapelketetan, emakumezkoen taldekako tiro-arku probetan.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 01 ! | Taldeka |
| Munduko Junior Txapelketa ||||
| Urtea | Lekua | Domina | Kategoria |
| 2011 | Legnica Polonia | 01 ! | Taldeka |
| Munduko Txapelketa ||||
| Urtea | Lekua | Domina | Kategoria |
| 2015 | Kopenhage Danimarka | 03 ! | Taldeka |
| 2017 | Mexiko Hiria Mejiko | 01 ! | Taldeka |
| 2017 | Mexiko Hiria Mejiko | 01 ! | Talde mistoa |
| 2019 | 's-Hertogenbosch Herbehereak | 01 ! | Talde mistoa |
| 2019 | 's-Hertogenbosch Herbehereak | 02 ! | Bakarka |
| 2019 | 's-Hertogenbosch Herbehereak | 02 ! | Taldeka |
| Asiako Kopa ||||
| Urtea | Lekua | Domina | Kategoria |
| 2019 | Bangkok Thailandia | 01 ! | Bakarka |
| 2019 | Bangkok Thailandia | 01 ! | Taldeka |
| 2019 | Bangkok Thailandia | 01 ! | Talde mistoa |
| Munduko Kopa ||||
| Urtea | Lekua | Domina | Kategoria |
| 2019 | Mosku Errusia | 01 ! | Bakarka |
| Asiako Jokoak ||||
| Urtea | Lekua | Domina | Kategoria |
| 2018 | Jakarta Indonesia | 01 ! | Taldeka |
| 2018 | Jakarta Indonesia | 02 ! | Bakarka |
| Unibersiadak ||||
| Urtea | Lekua | Domina | Kategoria |
| 2015 | Gwangju Txina | 02 ! | Taldeka |
| 2017 | Taipei Taipei | 01 ! | Bakarka |
| 2017 | Taipei Taipei | 01 ! | Taldeka |
| 2019 | Napoles Italia | 01 ! | Bakarka |
| 2017 | Napoles Italia | 01 ! | Taldeka |

## Erreferentziak

* ↑ "2019 World Archery Championships"(PDF) World Archery. Artxibatua originaletik 2020-04-20an. 2020-04-20an begiratua.
* ↑ "Arcery Reslts Book(PDF) 2018 Asian Games. Artxiabatua(PDF) ORIGINALETIK 2020-04-21. 2020-04-21ean begiratua.
* ↑ Pavitt, Michael (2019-09-07) "King and Ellison crowned recurve champions at Archery World Cup Final" Inside TheGames.biz. 2020-04-20an begiratua.
* ↑ "World Records" World Archeri. 2021-05-01ean begiratua.
* ↑ "Results Book(PDF) 2019Asian Archery Championships. Artxibatua(PDF) originaletik 2020-05-23. 2021-07-25ean begiratua.
* ↑ Wells, Chris (2020-02-09) "Schloesser Lopez retain World Archery Athlete of the Year titles in 2019" Worl Archery. 2020-04-21ean begiratua.
* ↑ "Gold medallists Oh Kim joined by rookies in South Korean Olympic archery team" www.insidethegames.biz. 2021-04-24. 2021-05-01ean begiratua.
* ↑ Lee, Vanessa (2017-10-17) "Kang Chae Young Poised for Archery greatness?" World Archery. 2021-05-01ean begiratua.

## Kanpo estekak

* Kang Chae-young Olympedia-n
* Kang Chae-young World Archery-n
* Datuak: Q21005304
* Multimedia: Kang Chae-young / Q21005304
# Kang eta Kodos

Kang eta Kodos Simpsondarrak telesaileko bi estralurtarrak dira. Bi alien hauek beti agertzen dira Halloweeneko kapitulu berezietan. Lurra menperatu nahi dute. Kang mutila da, eta Kodos bere arreba (baina batzuetan mutila bezala tratatzen dute).

## Kanpo estekak

* Datuak: Q1751486
# Keith Moon

Keith John Moon (Wembley, Middlesex, 1946ko abuztuaren 23a - Westminster, Londres, 1978ko irailaren 7a) ingeles rock musikari eta bateria-jotzailea izan zen, The Who taldearen kidea.

## Diskografia
### Bakarka

* Two Sides of the Moon (1975)

### The Who

* My Generation (1965)
* A Quick One (1966)
* The Who Sell Out (1967)
* Tommy (1969)
* Who's Next (1971)
* Quadrophenia (1973)
* The Who by Numbers (1975)
* Who Are You (1978)
* Datuak: Q211696
* Multimedia: Keith Moon / Q211696
# Keith Richards

Keith Richards (1943ko abenduaren 18, Dartford, Kent, Ingalaterra - ) Rolling Stones musika taldeko gitarrista, abeslari eta kantagilea da. Gainera, bakarlari moduan ere zenbait lan egin ditu.

## Bizitza

Gaztetan eskolatik bota zuten behin baino gehiagotan, Mick Jaggerekin batera. Droga zaletasunak harrapatuta egon zen bi hamarraldiz. 1962ko bukaeran, Mick Jagger, Brian Jones, Ian Stewart, Dick Taylor eta Charlie Wattsekin batera jo zuen, Londresko Club Picadillyn. Hurrengo urtearen hasieran, Bill Wymanek Dick Tayloren lekua hartu ondoren baxua jotzen, ezarri zioten taldeari Rolling Stones izena, Muddy Waters estatubatuarraren abesti batetik hartua. Ekainean lehen diskoa argitaratu zuten, Come on eta Want to be loved abestiekin. Urte hartako irailean jira bat egin zuten Ingalaterratik, eta 1964an lehen disko luzea argitaratu zuten: The Rolling Stones. The Beatles talde ospetsuaren aurrean, bihurri eta hezigaitz itxura eman zuten. 1986ko martxoan Jagger-Richards bikotea behin betiko bereizi zela pentsatu zen. 1988ko urrian Richardsek bakarkako lehen lana argitaratu zuen, Talk is cheap. Richardsek berak idatzi eta ekoitzi zituen abestiak, Steve Jordan bateria jotzailearen laguntzarekin. Urte horretan bertan taldeko bost kideak berriro elkarrekin lan egiteko asmoz elkartu ziren, bi urteko etenaren ondoren, eta 1989an disko berria argitaratu zuten: Steel Wheels. Arrakasta handiko jira egin zuten Estatu Batuetan, Filadelfiatik hasita. Jiraren eta diskoaren arrakastak bultzaturik, 1990ean beste jira bat egin zuten Europan.

## Diskografia bakarlari moduan

* Talk is cheap (1988)
* Live At the Hollywood Palladium (1991)
* Main Offender (1992)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q189599
* Multimedia: Keith Richards / Q189599
# Keith konderria (Nebraska)

Keith konderria (ingelesez: Keith County) Nebraskako konderri bat da, Ameriketako Estatu Batuetan. Hiriburua Ogallala da. 2010eko zentsuaren arabera 8.368 biztanle zituen, Keith kilometro koadroko azaleran.

## Geografia

Keith konderriak 2.874,2 kilometro koadro ditu. Horietatik 124,67 ura dira. Beste 2.749,53 lurra dira. Biztanleria dentsitatea 2,91 da.

## Demografia

2010eko zentsoan bizi ziren 8.368 pertsonetatik 8.202 txuriak edo hispanoak dira. Horietatik hispano edo latino kategorian 474 dira. 16 beltzak edo afroamerikarrak. 25 amerikar natiboak ziren eta 0 Hawaii edo Pazifikoko irletako natiboak. 33 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 92 pertsonek kokatzen zuten.

### Biztanleria piramidea
## Kanpo estekak

* Datuak: Q489659
* Multimedia: Keith County, Nebraska / Q489659
# Keito Furushima

Keito Furushima (japonieraz: 古島 圭人, 1995eko irailaren 5a - ) Japoniako futbolaria da.
Hainbat futbol taldetan jokatu du, esaterako YSCC Yokohama.

## Kanpo estekak

* (Japonieraz) J.League Data Site
* Datuak: Q53764991
# Keith Wood

Keith Gerard Mallinson Wood (Limerick, 1972ko urtarrilaren 27a) irlandar errugbi jokalari ohia da, orpokatzaile postuan aritzen zena. Garryowen, Harlequins eta Munster taldeetako kidea izan zen; 58 partida jokatu zituen Irlandako selekzioarekin, horietako 33 kapitain, eta 5 British and Irish Lionsekin. World Rugbyren urteko jokalari onena izendatu zuten 2001ean.

## Palmaresa
### Munster

* Europako errugbi kopa
** finalista: 2000

### Harlequins

* European Challege Cup
** irabazlea: 2001

### Irlandako selekzioa

* 58 partida 1994-2003 bitartean
* 75 puntu (15 entsegu)

## Erreferentziak

* ↑ Brian O'Driscoll leads nominations for IRB player of the year. theguardian.com (Noiz kontsultatua: 2018-3-22).
* ↑ Keith Wood Inducted Into IRB Hall Of Fame. irishrugby.ie (Noiz kontsultatua: 2024-9-7).

## Kanpo estekak

* (Ingelesez) Keith Wood, en.espn.co.uk
* (Ingelesez) Keith Wood, worldrugby.org
* Datuak: Q1388702
* Multimedia: Keith Wood / Q1388702
# Keith udalerria, Wayne konderria (Illinois)

Keith udalerria Ameriketako Estatu Batuetako Illinois estatuko udalerri bat da, Wayne konderrian. Azken zentsuaren arabera 371 biztanle zituen, 36.02 milia karratu (93.3 km$^2$) eremuan.

## Ekonomia

2020ko zentsuaren arabera, Keith udalerrian 185 etxebizitza zeuden. Per capita diru-sarrerak 23.385 estatubatuar dolar ziren.

## Kanpo estekak

* Datuak: Q6385136
# Keithconnita

Keithconnita sulfuro motako minerala da.

## Ezaugarriak

Keithconnita sulfuro mineralaren formula kimikoa hau da: ${\ce {Pd20Te7}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Keithconnite: Mineral information, data and localities.» www.mindat.org (Noiz kontsultatua: 12-05-2019).
# Keithsburg udalerria, Mercer konderria (Illinois)

Keithsburg udalerria Ameriketako Estatu Batuetako Illinois estatuko udalerri bat da, Mercer konderrian. Azken zentsuaren arabera 644 biztanle zituen, 19.83 milia karratu (51.4 km$^2$) eremuan.

## Ekonomia

2020ko zentsuaren arabera, Keithsburg udalerrian 262 etxebizitza zeuden. Per capita diru-sarrerak 30.357 estatubatuar dolar ziren.

## Kanpo estekak

* Datuak: Q5572923
# Keith Reid

Keith Stuart Brian Reid (Welwyn Garden City, Hertfordshire, 1946ko urriaren 19a - Londres, 2023ko martxoaren 23a) ingeles egile abeslaria izan zen.
Judua zen, Holokaustotik bizirik atera zen baten semea. Procol Harum taldeko Gary Brooker ezagutu zuen eta elkarrekin konposatu zituzten taldearen abesti gehienak. Reidek A Whiter Shade of Pale abestiaren hitzak idatzi zituen, taldearen arrakastarik handiena. Taldeko kide ofiziala izan zen eta beraientzat abestiak idazten jarraitu zuen, nahiz eta musikaria ez izan. Taldearen ondorengo bileretan ere parte hartu zuen.
* Datuak: Q713172
* Multimedia: Keith Reid / Q713172
# Keithsburg (Illinois)

Keithsburg Illinoiseko hiri bat da. Mercer konderrian kokatua dago. 2010ean 609 biztanle zituen, 6,63 kilometro koadrotan banatuta.

## Ikus, gainera

* Mercer konderria

## Kanpo estekak

* Datuak: Q576680
# Juan José Flores y Aramburu

Juan José Flores y Aramburu (Puerto Cabello, 1800ko uztailaren 19a - Puná uhartea, 1864ko urriaren 1a) Venezuelako Kapitaintza Nagusiko lurraldean jaiotako militar bat izan zen, eta, ondoren, Ekuadorko buruzagi politikoa 1830etik aurrera. Ekuadorreko Errepublikako lehen presidentea izan zen. Hiru alditetan egon zen karguan: 1830etik 1834ra, 1839tik 1843ra eta 1843tik 1845era.

## Kanpo estekak

* Datuak: Q554933
* Multimedia: Juan José Flores / Q554933
# Juan José Fuertes

Juan José Fuertes Martínez (Iruñea, 1976ko martxoaren 11) nafar igerilaria da, Paralinpiar Jokoetan zazpi domina lortu zituena.

## Palmaresa

| Urtea | Lekua | Domina | Lehiaketa |
| 1992 | Bartzelona | Urrea | 4 × 50 m aske S1-6 txandaka |
| 1992 | Bartzelona | Zilarra | 4 × 50 m estilo S1-6 txandaka |
| 1996 | Atlanta | Urrea | 50 m aske S5 |
| 1996 | Atlanta | Urrea | 100 m aske S5 |
| 1996 | Atlanta | Zilarra | 200 m aske S5 |
| 1996 | Atlanta | Zilarra | 4 × 50 m aske S1-6 txandaka |
| 1996 | Atlanta | Brontzea | 4 × 50 m estilo S1-6 txandaka |
* Datuak: Q14973259
# Juan José Gurruchaga

Juan Jose Gurruchaga Vergara (j. Santiago, Txile; 1977ko azaroaren 29a) Txileko aktore eta telebista-aurkezlea da, 16 telesailean eta geroago 17an Darío Carmonaren paperagatik ezaguna egin zena.
Vía X-ko Los improvisores eta Quiero mi fiesta programen gidari izan zen Canal 13-n, La Red-era emigratu zuen arte, non Mañaneros eta Así somos gidatu zituen 2013ko amaierara arte.

## Kanpo estekak

* Datuak: Q9290061
# Juan José Gerardi

Juan José Gerardi (Guatemalako Hiria, 1922ko abenduaren 27a - Guatemalako Hiria, 1998ko apirilaren 26a) guatemalar gotzain katolikoa eta giza eskubideen defendatzailea izan zen.

## Bizitza

New Orleansen hasi zituen apaiz-ikasketak, eta 1946. urtean ordenatu zen apaiz, Guatemalan. Handik hamaika urtera, Alta Verapazko (hiriburutik 200 bat kmra) gotzain izendatu zuten. 1960. hamarkadan, Jokin Zaitegi Gerardirekin batera ibili zen Cobanen, latin eta antzinako greziera irakasten.
1974. urtean, Quiché departamenduko goitzain izendatu zuten Gerardi. Quiché Guatemalako departamendu pobreenetako bat da, Gerra Zibilean eraso gogorrenak jasan zituenetakoa; Gerardi gotzain izendatu zuten garaian, indarkeria-giroa zen han nagusi eta, ezkerreko gerrillen bilgune zelarik, gudarosteak gogor eraso zion eremu hari. Hain zuzen ere, gerrako gertakarien egia ezagutzeko asmoz Gerardik Oroimen Historikoa Berreskuratzeko antolatutako proiektuan (REMHI) aipatzen diren 442 hilketetatik gehienak gudarosteak egin zituen.
1980an, Gerardik gogor salatu zuen nekazariek espainiar enbaxada okupatu ondoren segurtasun-indarrek bertan egindako sarraskia, eta, handik gutxira, zenbait atentatu egin zizkioten; atentatuetatik onik atera zen, baina Costa Ricara erbesteratu behar izan zuen. 1984an, Guatemalako artzapezpiku-barrutiko gotzain-laguntzaile eta bikario orokor izendatu zuten. Kargu hartan zela sortu zuen REMHI proiektuari jarraipena ematen zion ODHA proiektua, Guatemalako indarkeriaren urteetako biktimen lekukotasunak jasoaz, egia ezagutzeko helburuarekin. 1998an amaitu zuen Guatemala: sekula gehiago ez idatzia, eta apirilaren 24an argitaletxera eramatea lortu zuen. 54 ordu geroago, ezezagun batek bere etxe aurrean hil zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Monseñor Juan José Gerardi Conedera Iglesiacatolica.org.gt
* ↑ (Gaztelaniaz) «Va por usted, monseñor Gerardi» Plaza Pública (Noiz kontsultatua: 2023-12-09).

## Kanpo estekak

* Datuak: Q1380832
* Multimedia: Juan Gerardi / Q1380832